JW LIBRARY
Bɔ ni Obaafee Otao Wiemɔ ko yɛ Biblia lɛ loo Wolo ko Mli—Kɛhã Android
Afee nɔ ko yɛ JW Library lɛ nɔ ni hãa onyɛɔ otaoɔ wiemɔ loo sane ko yɛ Biblia lɛ loo woji lɛ amli.
Nyiɛmɔ gbɛtsɔɔmɔi nɛɛ asɛɛ koni ona bɔ ni obaafee otao wiemɔ loo sane ko yɛ Biblia lɛ loo wolo ko mli:
Bɔ ni Obaafee Otao yɛ Biblia lɛ Mli
Kɛ́ ookane Biblia ko yɛ nɔ lɛ, obaanyɛ otao wiemɔ loo sane ko yɛ mli.
Kɛ́ ogbele Biblia lɛ, nyɛɛ okadi nɛɛ ni ji Search lɛ nɔ; taipimɔ wiemɔ loo sane ni otaoɔ lɛ. Be ni otaipiɔ lɛ, obaana wiemɔi komɛi yɛ shishigbɛ. Kɛ́ wiemɔ ni otaoɔ lɛ yɛ mli lɛ, nyɛɛ nɔ, loo nyɛɛ Enter yɛ okiibɔd lɛ nɔ koni ona ŋmalɛi amli ni ejeɔ kpo yɛ lɛ.
Fã ni ji Top Verses lɛ hãa onaa ŋmalɛi ni okɛfɔɔ nitsumɔ ni wiemɔ loo sane ni otaoɔ lɛ yɔɔ mli lɛ. Fã ni ji All Verses lɛ hãa onaa ŋmalɛi fɛɛ ni sane ni otaoɔ lɛ yɔɔ mli lɛ, ni ato naa yɛ Biblia woji lɛ anaa. Fã ni ji Articles lɛ hãa onaa sane ni otaoɔ lɛ yɛ Biblia lɛ hiɛkpamɔ wiemɔi lɛ kɛ saji krokomɛi lɛ amli.
Kɛ́ otaipi wiemɔ fe ekome lɛ, nyɛɛ Match Exact Phrase lɛ nɔ koni Ŋmalɛi ni wiemɔi ni otaipi lɛ tsara yɛ mli lɛ pɛ aba.
Bɔ ni Obaafee Otao yɛ Wolo ko Mli
Kɛ́ ookane wolo ko lɛ, obaanyɛ otao wiemɔ loo sane ko yɛ mli.
Be ni ogbele wolo lɛ, nyɛɛ okadi nɛɛ ni ji Search lɛ nɔ; ni obɔi wiemɔ ni otaoɔ lɛ taipimɔ. Be ni otaipiɔ lɛ obaana wiemɔi komɛi yɛ shishigbɛ. Kɛ́ wiemɔ ni otaoɔ lɛ yɛ mli lɛ nyɛɛ nɔ, loo nyɛɛ Enter yɛ okiibɔd lɛ nɔ koni ona wolo lɛ mli hei ni ejeɔ kpo yɛ lɛ.
Kɛ́ otaipi wiemɔ fe ekome lɛ, nyɛɛ Match Exact Phrase lɛ nɔ koni hei ni wiemɔi ni otaipi lɛ tsara yɛ wolo lɛ mli lɛ pɛ aba.
Bɔ ni Obaafee Otao Saneyitso Ko
Kɛ́ oŋɔ Insight on the Scriptures lɛ owo JW Library lɛ nɔ lɛ, obaanyɛ otao saneyitso loo sane ko yɛ mli. Obaanyɛ ofee enɛ be ni ookane Biblia lɛ loo wolo ko yɛ JW Library lɛ nɔ.
Nyɛɛ okadi nɛɛ, ni ji Search lɛ nɔ; ni obɔi saneyitso ni otaoɔ lɛ taipimɔ. Be ni otaipiɔ lɛ, obaana wiemɔ komɛi yɛ shishigbɛ ni jeɔ kpo yɛ Insight on the Scriptures lɛ mli ni kɛ sane ni otaoɔ lɛ yeɔ egbɔ. Nyɛɛ eko nɔ koni egbele ehã bo.
Nibii nɛɛ yɛ JW Library 1.3.4 ni ajie lɛ kpo yɛ October 2014 lɛ mli; etsuɔ ni yɛ Android 2.3 loo nɔ ni yɛ hiɛ fe nakai lɛ nɔ. Kɛ́ onaaa nibii nɛɛ yɛ JW Library ni oyɔɔ amrɔ nɛɛ lɛ nɔ lɛ, ofainɛ ni onyiɛ gbɛtsɔɔmɔi ni atsɔɔ yɛ sane ni ji, Bɔ ni Obaafee Oná JW Library lɛ He Nibii Hei lɛ mli ni jeɔ kpo yɛ vidio ni ji “Okɛ JW Library lɛ Atsu Nii—Kɛhã Android” lɛ mli lɛ sɛɛ.